jkorsvik/nowiki_second_scrape_merged huggingface dataset:
Astrid Hoem

Astrid Willa Eide Hoem (født 4. januar 1995) er en norsk politiker (Ap). Hun ble i 2020 valgt til leder i Arbeidernes Ungdomsfylking (AUF) etter å ha vært nestleder fra 2018–2020.


== Bakgrunn og politisk virke ==
Hoem er oppvokst i Kristiansund kommune i Møre og Romsdal. Hun ble medlem i AUF i 2009 og har siden den gang innehatt en rekke roller i organisasjonen. Hoem var leder for Kristiansund AUF, og også en av de overlevende fra terrorangrepet mot Utøya den 22. juli 2011. Hoem ble senere fylkesleder for AUF i Møre og Romsdal, og har i tillegg vært ansatt som politisk rådgiver for AUF. På AUFs landsmøte i 2016 ble Hoem innvalgt i AUFs sentralstyre, og satt i perioden 2016–2018 som leder for ressursgruppen for arbeid og utdanning.Under AUFs 56. ordinære landsmøte i 2018 ble Hoem enstemmig valgt som nestleder for organisasjonen i perioden 2018–2020. Hoem utgjorde da sammen med generalsekretær Sindre Lysø og leder Ina Libak AUFs ledelse. I forbindelse med 10-årsmarkeringen for terrorangrepet på Utøya deltok Hoem i debatten om terrorens påvirkning på det norske samfunnet. Sommeren 2021 lanserte Hoem og AUF kravet om en statlig ekstremismekommisjon i lys av 22. juli og angrepet på Al-Noor Moskeen i 2019. I Hurdalsplattformen, lansert 13. oktober 2021, ble det kjent at Arbeiderpartiet og Senterpartiet går inn for en slik kommisjon.Hoem har tidligere studert utviklingsstudier ved Universitetet i Oslo.


== Referanser ==


== Eksterne lenker ==
(no) Astrid Hoem hos Stortinget 
(no) Astrid Hoem på Twitter 
(no) Astrid Hoem på Instagram
Deb Haaland

Debra Anne Haaland (født 2. desember 1960 i Winslow i Arizona i USA) er en amerikansk jurist og politiker (demokrat) fra delstaten New Mexico. Haaland ble utnevnt til USAs innenriksminister 16. mars 2021.
Hun ble innvalgt representant i Representantenes hus 6. november 2018 med 59 % av stemmene og gjenvalgt i 2020 med 58% i valgkretsen 1. valgdistrikt. Hun var den ene av de to første kvinnelige representantene fra USAs urbefolkninger. Den andre var Sharice Davids fra delstaten Kansas.Haaland ble født inn i en militær familie. Hennes mor var av urfolket laguna-pueblofolket, mens hennes far var norskamerikaner. Faren var krigsveteran fra Vietnamkrigen og ble gravlagt i 2005 med militære æresbevisninger. 
Haaland er utdannet jurist fra University of New Mexico. I hjemstaten er Haaland særlig kjent som tidligere leder for Det demokratiske parti i New Mexico og for sitt engasjement for urfolks rettigheter, for miljøvern, for fornybar energi, for å styrke det offentlige skoleverket og for universell helseforsikring (Patient Protection and Affordable Care Act).  Haaland er motstander av president Donald Trump.  Hun gikk kraftig i rette med presidenten da han kalte Haalands partifelle Elizabeth Warren for Pocahontas og da Brett Kavanaugh ble utnevn til føderal høyesterettsdommer. Før nominasjonen som demokratenes presidentkandidat i 2020, gikk hun først ut med støtte til Warren for hennes progressive profil, deretter støttet hun tidligere visepresident Joe Biden, som hun håpet ville bli en samlende kandidat.Påtroppende president Joe Biden nominerte Haaland som innenriksminister i USA 17. desember 2020, med ansvar for forvaltning og vern av landområder i føderalt eie, inkludert saker som gjelder USAs urbefolkninger.  Haaland er den første innenriksministeren fra urbefolkningene.


== Referanser ==


== Eksterne lenker ==
(en) Offisielt nettsted 
(en) Deb Haaland – kategori av bilder, video eller lyd på Commons 
Deb Haaland på Twitter 
Deb Haaland på Twitter 
Deb Haaland på Twitter 
Deb Haaland på Facebook 
Deb Haaland på Instagram 
Deb Haaland på YouTube 
(en) Deb Haaland hos Amerikas forente staters kongress' biografiske kartotek 
Secretary Deb Haaland på Innenriksdepartementets nettsted
Nettsted i Representantenes hus
Valgkampvideo
Lamoen

Lamoen er en gård i Vefsn kommune i Nordland. Den ligger midt i Drevjadalen, i sørøstskråningen av fjellet Toven, og grenser mot Granmoen i vest. Gården grenser mot Almås (Vefsn)s i nordøst, og Drevjo (Drevjeelva) utgjør grensen mot Forsmo i øst.  


== Historie ==
Lamoen ble regnet som et underbruk av Straum (Vefsn) fram til 1838.


== Skole og skolekretser ==
Før 1838 var Lamoen en del av Straum (Vefsn), og var dermed sammen med Granmoen en egen skolekrets. Da skoleloven i 1860 la opp til faste undervisningslokaler, ble elevene fra Lamoen plassert  i Båtstrand skolekrets. De skulle ha seks uker omgangsskole i året. I tillegg skulle de ha to uker på den faste skolen på Stuvland. I 1890 ble Lamoen lagt til Forsmoen krets. Elevene fra Lamoen gikk da på skole i Nilsskogen fram til Forsmosskolen ble bygd. For å komme til skolen måtte de krysse Drevjo (Drevjeelva). På sommerstid skjedde dette med båt, og på vinteren gikk de på ski. I 1969 ble Granmoen skole åpnet, og dermed hadde elever fra Lamoen en moderne skole i nabolaget.


== Referanser ==
Sagittarius A*

Sagittarius A* er en kraftig og kompakt astronomisk radiokilde ved Melkeveiens senter, nær grensen mellom stjernebildene Skytten og Skorpionen. Den er en del av en større astronomisk enhet kjent som Sagittarius A.Sagittarius A* later ifølge observasjoner til å være forbundet med det supermassive svarte hullet som ligger i senter av galaksen.


== Referanser ==
Toppserien 2019

Toppserien 2019 var den 33. sesongen av den øverste divisjon for norsk kvinnefotball. Ligaen starter 2019. Ligaen startet 23. mars og ble avsluttet 16. november. LSK Kvinner ble seriemester for sjette år på rad, og Vålerenga tok sølv, deres første medalje for kvinner. Stabæk og Fart rykket ned. Serien ble innskrenket til ti lag etter vedtak på NFFs ting 9. mars 2019, og dermed spilte 10. laget i Toppserien mot vinneren om 1. divisjon om én plass i neste års serie.


== Tabell ==


== Lagene ==


== Hovedtrenere ==


=== Trenerbytter ===


== Statistikk ==


=== Målscorere ===


=== Utmerkelser ===


== Kvalifisering til Toppserien 2020 ==


== Referanser ==


== Eksterne lenker ==
Offisielt nettsted
Podranea

Podranea er ei slekt i trompettrefamilien.
Artene er klatrende busker. Bladene er eviggrønne og ulikefinnete med helrandete eller sagtannete småblad. Blomstene sitter flere sammen i en endestilt topp. Begerrøret har fem fliker. Kronrøret er rosa eller fiolettrosa, trompetformet og ender i fem fliker. Det er fire fertile pollenbærere og én steril (et staminodium). Frukten er en linjeformet kapsel. Den åpner seg på langs og slipper ut mange vingete frø.
Slekta omfatter to arter. Podranea ricasoliana vokser vilt bare ved munningen til elva Mzimvubu i provinsen Eastern Cape i Sør-Afrika. Den er en vanlig hageplante i varme strøk. Den nærstående Podranea brycei er kjent fra Zimbabwe og Mosambik.


== Litteratur ==
J.M. Sánchez de Lorenzo-Cáceres (2010). «El género Podranea Sprague (Bignoniaceae)» (PDF) (spansk). Arboles ornamentales. Besøkt 7. november 2018. 


== Eksterne lenker ==
(en) Podranea i Encyclopedia of Life 
(en) Podranea i Global Biodiversity Information Facility 
(en) Podranea hos ITIS 
(en) Podranea hos NCBI 
(en) Podranea hos The International Plant Names Index 
(en) Podranea hos Tropicos 
(en) Kategori:Podranea – bilder, video eller lyd på Wikimedia Commons 
Podranea – detaljert informasjon på Wikispecies
Reinforsheitunnelen

Reinforsheitunnelen er en tunnel på europavei 6 mellom Forsbø og Røssvoll i Rana på Helgeland i Nordland. Tunnelen inngikk i parsell 2 i prosjektet E6 Helgeland nord. Tunnelen er bygget med to kjørefelt etter klasse T10,5. Parsellen ble åpnet for trafikk 27. september 2018.


== Finansiering ==
Veiprosjektet skal finansieres ved statlige midler og bompenger. Meld. St. 26 (2012–2013) Nasjonal transportplan 2014–2023 la til grunn at E6 Helgeland nord skulle finansieres med 63 % statlige midler og 37 % bompenger. Senere er den statlige rammen til prosjektet er økt med 300 mill. kr. Tilsammen med prosjekt E6 Helgeland sør etableres seks bomstasjoner plassert ved: Krokstrand, Reinforshei, Sjånes, bru ved Fusta, kommunegrensen Vefsn/ Grane og Svenningvatn. Det legges til grunn parallellinnkreving og etterskuddsinnkreving av bompenger fra 2013 til 2030 (18 år).


== Se også ==
Langvassågbrua
Veitunneler i Norge


== Referanser ==


== Eksterne lenker ==
Statens vegvesen veikart
Adolph Prante

Adolph Jørgen Prante (født 11. mars 1810 i Bergen, død 30. juni 1867) var en norsk kjøpmann, lærer og stortingsrepresentant.


== Liv ==
Han var sønn av kjøpmann Johan Philip Prante og Sophie Marie Høeg. Etter å ha vært kjøpmann i mange år ble han lærer ved Bergen katedralskole og ved handelsskolen i Bergen. I 1854 var han en av initiativtakerne til å opprette det bergenske leseselskapet «Athenæum».
Prante var innvalgt på stortingene i 1859–60, 1862–63, på det ekstraordinære stortinget i 1864 og 1865–66. Han var en av de «nye mennene» som ble stemt inn fra Bergen ved valgene i 1859, da Bjørnstjerne Bjørnson deltok i valgkampen.


== Referanser ==


== Litteratur ==
Lindstøl, Tallak (1914). Stortinget og statsraadet. Kristiania: Steen'ske bogtrykkeri. 


== Eksterne lenker ==
(no) Adolph Prante hos Norsk senter for forskningsdata
Hans O. Slettebø

Hans Ommundsen Slettebø (født 2. mai 1880 i Eigersund, død 4. januar 1977 samme sted) var en norsk gårdbruker og politiker (V).
Han var gårdbruker på Slettebø i Eigersund herred (landsogn) og ble kjent som en foregangsmann i jordbruket. Han viste særlig interesse for «husdyrstell og alte opp en fin buskap på gården sin». Han påtok seg en rekke verv, så som styremedlem i Rogaland landbruksselskap, Rogaland jordbruksskule, Rogaland felleskjøp og Egersund landsogns sparebank. Han var ordfører i Eigersund herred (landkommunen) 1917–1919, 1923–1925 og 1932–1937, og varaordfører 1914–1916. Slettebø var 1. varamann for Venstres to stortingsmenn fra Rogaland 1937–1945.Han var sønn av gårdbruker Ommund Jonassen Slettebø og hustru Ingeborg Hansdatter, og sønnesønn av gårdbruker og ordfører Jonas Sigmundsen Slettebø. Han giftet seg med Barbro Rygg fra Etne. De fikk åtte barn, deriblant den senere rektor og stortingsmann Harald Slettebø.


== Referanser ==
Sjarkenfestivalen

Sjarkenfestivalen er en utendørs musikk/fiske-festival som avholdes hvert år siste uka i juli på Dønna i Nordland.
Festivalen startet opp i 2017.


== Artister ==


=== 2017 ===
D.D.E
Vassendgutane
Vestlandsfanden
Min Trio
Dori Famous
Hjertebank
Harabaill


=== 2018 ===
Rotlaus
Halvdan Sivertsen
Ravi
Dance with a Stranger
Trang Fødsel
Vamp
Min Trio


=== 2019, kommer ===
Kari Bremnes
Stage Dolls
Return
Postgirobygget
Plumbo
Stavangerkameratene
Absolute Abba Band
Pseudoeriphus

Pseudoeriphus er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, litt brede, halvmatte, svarte trebukker med gulrødt pronotum, gjerne med blålig metallglans på dekkvingene. Antennene er tynne, omtrent så lange som kroppen. Hodet er nokså lite, litt snuteformet forlenget. Pronotum er avrundet, avsmalende forover. Dekkvingene er jevnbrede, svært tett og kraftig punkterte. Beina er nokså lange, lårene tynne med to korte pigger i spissen.


== Utbredelse ==
Artene er kjent fra Guyana, Fransk Guyana, Ecuador og Brasil.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Trachyderini
Slekten Pseudoeriphus Zajciw, 1961
Pseudoeriphus collaris (Erichson in Schomburg, 1848)
Pseudoeriphus robustus Tavakilian & Dalens, 2008
Pseudoeriphus sanguinicollis Zajciw, 1961


== Kilder ==
Liste over arter, med utbredelsesdata Arkivert 8. august 2017 hos Wayback Machine.


== Eksterne lenker ==
Bildegalleri Arkivert 8. november 2018 hos Wayback Machine.
(en) Pseudoeriphus i Encyclopedia of Life 
(en) Pseudoeriphus i Global Biodiversity Information Facility 
Pseudoeriphus – detaljert informasjon på Wikispecies 
(en) Cerambycinae – kategori av bilder, video eller lyd på Commons
Pteroplatidius

Pteroplatidius er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
En middelsstor, avlang, gul eller rød og svart trebukk. Arten etterligner trolig giftige biller i familien rødvinger (Lycidae). Innslaget av gult/rødt og svart varierer, men antennene og dekkvingene spiss er oftest svarte, dekkvingenes midtparti gult eller rødt. Antennene er nokså kraftige og sagtakkede, omtrent halvparten så lange som kroppen. Pronotum er avrundet, med to opphøyde lengderibber, varierende i fargen. Dekkvingene er markert utvidete bakover, ytterkanten med en brem av korte, kraftige hår, lyse foran og svarte bak. Beina er nokså korte, lårene litt fortykkede.


== Utbredelse ==
Artene er kjent fra Mexico (Veracruz).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Trachyderini
Slekten Pteroplatidius Linsley, 1961
Pteroplatidius octocostatus (Bates, 1880)


== Kilder ==
Liste over arter, med utbredelsesdata Arkivert 8. august 2017 hos Wayback Machine.


== Eksterne lenker ==
Bildegalleri Arkivert 8. november 2018 hos Wayback Machine.
(en) Pteroplatidius i Encyclopedia of Life 
(en) Pteroplatidius i Global Biodiversity Information Facility 
Pteroplatidius – detaljert informasjon på Wikispecies 
(en) Cerambycinae – kategori av bilder, video eller lyd på Commons
Chlorotherion

Chlorotherion er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Nokså små, avlange, metallisk grønne trebukk. Antennene er tynne, litt lengre enn kroppen. Pronotum er avrundet sekskantet. Dekkvingene er jevnbrede. Beina er nokså lange, lårene tynne.


== Utbredelse ==
Artene er kjent fra Brasil (Minas Gerais, São Paulo).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Trachyderini
Slekten Chlorotherion Zajciw, 1962
Chlorotherion consimilis Zajciw, 1962
Chlorotherion punctatus Monné, 1998


== Kilder ==
Liste over arter, med utbredelsesdata Arkivert 8. august 2017 hos Wayback Machine.


== Eksterne lenker ==
Bildegalleri Arkivert 8. november 2018 hos Wayback Machine.
(en) Chlorotherion i Encyclopedia of Life 
(en) Chlorotherion i Global Biodiversity Information Facility 
Chlorotherion – detaljert informasjon på Wikispecies 
(en) Cerambycinae – kategori av bilder, video eller lyd på Commons
Rhodoleptus

Rhodoleptus er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Nokså små, avlange, svarte trebukker, pronotum og dekkvingene fremre del gjerne mer eller mindre gule eller rødlige. Antennene er tynne, lengre enn kroppen. Pronotum er avrundet sekskantet, ofte gult eller rødt med svarte flekker. Dekkvingene er jevnbrede. Beina er nokså lange, lårene tynne.


== Utbredelse ==
Artene er utbredt fra Arizona i nord til Guatemala i sør.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Trachyderini
Slekten Rhodoleptus Linsley, 1962
Rhodoleptus comis (Bates, 1892)
Rhodoleptus femoratus (Schaeffer, 1909)
Rhodoleptus nigripennis Giesbert, 1993
Rhodoleptus umbrosus Chemsak & Linsley, 1982


== Kilder ==
Liste over arter, med utbredelsesdata


== Eksterne lenker ==
Bildegalleri
(en) Rhodoleptus i Encyclopedia of Life 
(en) Rhodoleptus i Global Biodiversity Information Facility 
(en) Rhodoleptus hos ITIS 
Rhodoleptus – detaljert informasjon på Wikispecies 
(en) Cerambycinae – kategori av bilder, video eller lyd på Commons
Matthew Whitaker

Matthew G. Whitaker (født 29. oktober 1969 i Ankeny i Iowa) er en amerikansk republikansk politiker. Den 7. november 2018 ble han utnevnt til fungerende justisminister i USA av president Donald Trump, etter at Trump ba Jeff Sessions om å fratra stillingen. Whitaker var stabssjef under justisminister Sessions.Som justisminister står han blant annet ansvarlig for å holde oppsyn med Robert Muellers etterforskning av en mulig russisk innblanding i Presidentvalget i USA 2016, et ansvar som visejustisminister Rod Rosenstein hadde tidligere. Whitaker regnes som lojal mot Trump, og publiserte i 2017 en meningsartikkel i CNN der han skrev at han mener ettforskningen har gått for langt.


== Utdanning ==
Whitaker gikk på Ankeny High School, og utdannet seg ved University of Iowa, der han tok en Master of business administration, Doctor juris og Bachelor of Arts innen kommunikasjon.


== Yrkeserfaring ==
Etter sin utdanning innen jus var han advokat i advokatfirmaene Briggs & Morgan i Minneapolis og Finley Alt Smith i Des Moines. Han var United States attorney i Iowas sørlige distrikt fra 2004 til 2009, da han trakk seg etter en mislykket etterforskning av senator Matt McCoy, som var anklaget for utpressing av 2000 dollar. McCoy ble kjent ikke skyldig av juryen. Etter dette jobbet han fra 2009 til 2017 for advokatfirmaet Whitaker Hagenow & Gustoff LLP (nå Hagenow Gustoff LLP), det han også var partner. I denne perioden var han blant annet nestleder for Rick Perrys valgkamp i Presidentvalget i USA 2012, og stilte som kandidat i senatsvalget i Iowa i 2014, der Joni Ernst ble valgt som republikanernes representant.
Han jobbet som bidragsyter for CNN fra juni til september 2017. Den 6. august 2017 skrev han en meningsartikkel i CNN med tittelen «Mueller's Investigation of Trump is Going Too Far», der han skrev at etterforskningen ikke burde omhandle Trumps personlige økonomi.I september 2017 ble han utnevnt til stabssjef under justisminister Jeff Sessions. Da Jeff Sessions ble bedt om å fratre stillingen 7. november 2018 utnevnte Trump Whitaker som fungerende justisminister.


== Referanser ==


== Eksterne lenker ==
(en) Matthew Whitaker – kategori av bilder, video eller lyd på Commons
Rod Rosenstein

Rod Rosenstein (født 13. januar 1965 i Philadelphia i Pennsylvania) er en amerikansk republikansk politiker. Siden april 2017 har han vært USAs visejustisminister under president Donald Trump. 
Før han ble visejustisminister var han United States attorney i Maryland. Trump nominerte Rosenstein til stillingen som visejustisminister 1. februar 2017, og han ble godkjent av senatet 25. april samme år. Den 26. april overtok han stillingen etter fungerende visejustisminister Dana Boente. 


== Referanser ==


== Eksterne lenker ==
(en) Rod Rosenstein – kategori av bilder, video eller lyd på Commons
USAs visejustisminister

USAs visejustisminister (engelsk: United States Deputy Attorney General) er et amerikansk føderalt embete og medlem av USAs regjering. Justisministeren utnevnes av presidenten med godkjenning av Senatet og er den nest høyest rangerte innen Justisdepartementet i USA. Embetet som USAs visejustisminister ble opprettet av Kongressen i 1950.


== Liste over USAs visejustisministre ==


== Eksterne lenker ==
(en) Offisielt nettsted 
(en) Deputy Attorneys General of the United States – kategori av bilder, video eller lyd på Commons
Haakon B. Schrøder

Haakon B. Schrøder (født 1966) er PR-rådgiver, filosof, forfatter og tidligere journalist. 
Startet sin karriere i Puddefjord Radio (senere Radio1) i 1988.
I 1990 begynte han som nyhetsjournalist i Bergensavisen (BA) med ansvar for krimdekningen i avisen. I 1993 begynte Schrøder som journalist i Bergens Tidende, fortrinnsvis for å dekke krimfeltet, men han dekket også felter som økonomi og politikk. I 1998/1999 gikk Schrøder til Geelmuyden.Kiese som kommunikasjonsrådgiver. 
Sammen med Helge Milde startet han i 1999 kommunikasjonsselskapet Kommuniké. Schrøder ble i 2001 beskyldt for å stå bak en svertekampanje mot Kværner og daværende Kværner-sjef Kjell Almskog. Oslo Børs og Finanstilsynet igangsatte gransking, og konkluderte med at det ikke hadde foregått lovbrudd. Bakgrunnen for beskyldningen var at aksjekursen til Kværner kollapset etter at blant annet Schrøder forsynte norske medier med negativ informasjon, som at Kværner manglet arbeidskapital og at Almskog bare eide to aksjer i konsernet han ledet. 
Norske Informasjonsrådgiveres Forening besluttet, før konklusjonen fra Finanstilsynet, å ekskludere Kommuniké fra bransjeforeningen for brudd på de etiske retningslinjene. Dette ble begrunnet med at Schrøder ikke opplyste hvem som stod som oppdragsgiver(e).
Schrøder har utgitt bøkene "Kammerspill" (Vigmostad & Bjørke, 1997), "Mur" (Eides forlag, 1998) og "Mediakuppet" (Kommunikasjonsforlaget, 2007). I peioden 1999-2007 var han også gjesteforeleser ved Handelshøyskolen BI. Schrøder eier i dag PR-byrået HBSPR som fokuserer på rådgiving og filosofi. Schrøder er utdannet filosof fra Universitetet i Bergen, og vært medlem av Instituttrådet ved Institutt for Filosofi og Førstesemesterstudier, samt medlem av faktultetsstyret ved Det humanistiske fakultet. 


== Bibliografi ==
Kammerspill: en thriller med Rolf B. Wegner i hovedrollen (sammen med Finn Bjørn Tønder) (Vigmostad & Bjørke, 1997)
Mur (sammen med Arne Einar Brun) (Eide forlag, 1999)
Norsk offshoreberedskap er svekket : rapport (sammen med Tormod Carlsen) (rapport fra Kommuniké, 2000)
Mediekuppet: slik tjente Idar Vollvik 1 milliard med pressens hjelp (Kommunikasjonsforlaget, 2007)


== Referanser ==
Rokkåsen

Rokkåsen er en gård i Vefsn, som ligger sør for Drevjadalen og sørøst for Helfjellet. Gården ligger langs FV252, og grenser mot Brattbakken i Drevjadalen i nord og vest, og mot gården Engåsen i sør. Bygdene øst for Rokkåsen («Åsgårdene»; Granåsen (Vefsn), Rokkås og Engås) ble fra gammelt av regnet til Fustvassbygdene. Da Drevja ble egen kommune, ble dette mønsteret brutt opp. I den perioden Drevja var egen kommune (1927-1962), gikk kommunegrensen mellom Drevja og Vefsn langs samme grense som mellom gårdene Rokkåsen og Engåsen.


== Historie ==
Den eldste dokumentasjone vi finner om denne gården skriver seg fra 1652, da «Thoerd» betalte leilendingskatt for «Ruech Aas.» Under det meste av 1800-tallet, var Rokkåsen en del av de Angelske stiftelser. I 1889 ble det gitt adgang til at leilendinger kunne kjøpe den jorden de arbeidet på. Ola Mikkelsen kjøpte da i 1898 Rokkåsen for 2200 kr. Etter det har gården gått i arv i familien. 


== Navn og etymologi ==
Det finnes flere teorier om hvor navnent stammer fra, men ingen av disse er helt sikre. I en del historisk dokumentasjon skrives gården som «Rugås,» dette navnet er jo selvforklarende. Andre lokale teorier går ut på at på at navnet skriver seg fra fuglen «rugde» (gammel lokal dialekt «Rokka»). Andre teorier om navnet peker på det gamle ordet «Rokka» for jernrust, og «Rokke,» som «Skrukke,» altså at det har sammenheng med ujevnheter i terrenget.


== Referanser ==